कोरोना व्हायरस: मुंबई महापालिकेची 9 रुग्णालयं 'नॉन-कोव्हिड' घोषित #5मोठ्याबातम्या\nआज सकाळी वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 मोठ्या बातम्या थोडक्यात पाहूया

1) मुंबई महापालिकेची 9 रुग्णालयं 'नॉन-कोव्हिड' घोषित

भारतातील कोरोनाचा हॉटस्पॉट बनलेल्या मुंबई शहराला बऱ्याच दिवसांनी सकारात्मक बातमी ऐकायला मिळाली. मुंबईतील रुग्णवाढीचा दर कमी झाल्यानं आणि पावसाळ्यात उद्भवणाऱ्या इतर साथीच्या आदारांवर उपचार व्हावेत म्हणून मुंबई महापालिकेनं 9 रुग्णालयं 'नॉन-कोव्हिड' करण्याचा निर्णय घेतलाय. टीव्ही 9 मराठीनं ही बातमी दिलीय.

मुंबईत पावसाळ्यात विविध साथीच्या आजारांचं प्रमाण वाढतं. सध्या कोरोनामुळे बहुतांश रुग्णालयं कोव्हिडसाठी राखीव ठेवण्यात आली आहेत. त्यामुळे इतर आजारांच्या रुग्णांची गैरसोय होण्याची शक्यता होती. हीच शक्यता लक्षात घेऊन महापालिकेनं मुंबईकरांसाठी दिलासादायक पाऊल उचललंय.

कोरोनाग्रस्तांची संख्या वाढीस लागल्यानंतर मुंबई महापालिकेच्या अंतर्गत येणाऱ्या रुग्णालयांपैकी 16 रुग्णालये कोव्हिड रुग्णालयं म्हणून घोषित केली होती. त्यातलीच 9 रुग्णालयं पुन्हा नॉन-कोव्हिड करण्यात आलेत.

2. मध्यप्रदेशचे राज्यपाल लालजी टंडन यांचे निधन 

मध्य प्रदेशचे राज्यपाल लालजी टंडन यांचे दीर्घ आजाराने निधन झाले आहे. टाइम्स ऑफ इंडियाने ही बातमी दिली आहे. टंडन हे 85 वर्षांचे होते. जून महिन्यापासून त्यांची प्रकृती खालवली होती. 

त्यांच्या निधनावर पंतप्रधान नरेंद्र मोदी यांनी शोक व्यक्क केला आहे. आपण एक कुशल प्रशासक गमावला आहे असं त्यांनी म्हटलं आहे. 

3) कोरोना: 'लशीची मानवी चाचणी सुरू, प्रभाव कळायला तीन महिने लागतील'

कोरोनावरील भारतानं तयार केलेल्या लशीची मानवी चाचणी सुरू करण्यात आली असून, ही लस किती प्रभावी आहे हे कळण्यास तीन महिने जातील, अशी माहिती दिल्लीतील AIIMS चे संचालक डॉ. रणदीप गुलेरिया यांनी दिली. एनडीटीव्हीनं ही बातमी प्रसिद्ध केलीय.

या लशीच्या मानवी चाचणीचे तीन टप्प्यात निरीक्षण केले जाणार आहे. पहिली चाचणी काल (21 जुलै) पासून सुरू झालीय. 

डॉ. रणदीप गुलेरिया

भारतातील कोरोनाबाधितांच्या संख्येनं 11 लाखांचा टप्पा पार केला आहे. 

दुसरीकडे, ऑक्सफर्ड विद्यापीठाने तयार केलेली कोरोना लस सुरक्षित असल्याचं आणि शरीरातल्या रोगप्रतिकारक शक्तीला कोरोनाविरोधात लढायला सज्ज करत असल्याचं स्पष्ट होतं आहे.

4) ग्रामपंचायत प्रशासक निवडीला अण्णा हजारेंचा विरोध, आंदोलनाचा इशारा

मुदत संपलेल्या...\n\ntl;dr:
मुंबई महापालिकेची 9 रुग्णालयं 'नॉन-कोव्हिड' घोषित, इतर आजारांवर उपचार होणार #5मोठ्याबातम्या